PATVIRTINTA

Klaipėdos lopšelio-darželio „Berželis“ direktoriaus 2022 m. lapkričio 30 d.

įsakymu Nr. V-70

**RESPUBLIKINĖS IKIMOKYKLINIO IR PRIEŠMOKYKLINIO UGDYMO ĮSTAIGŲ VAIKŲ IR JŲ TĖVELIŲ, PEDAGOGŲ KŪRYBINIŲ DARBŲ PARODOS „KALĖDINIŲ EGLUČIŲ ALĖJA“**

**NUOSTATAI**

**I SKYRIUS**

**BENDROSIOS NUOSTATOS**

1. Klaipėdos lopšelio-darželio „Berželis“ respublikinės ikimokyklinio ir priešmokyklinio ugdymo įstaigų vaikų ir jų tėvelių, pedagogų kūrybinių darbų parodos „Kalėdinių eglučių alėja“ nuostatai reglamentuoja parodos, tikslą, uždavinius, dalyvius, organizavimo ir vykdymo tvarką.

2. Parodos aktualumas – kiekvienas esame žemės vaikas ir gyvendami joje turime elgtis taip, kad ateinančioms kartoms paliktume ją gražesnę, negu radome gimdami. Suaugę ir vaikai nuo mažų dienų turi mokytis tvarumo gyventi su gamta, padėti ją saugoti, tausoti ir ja rūpintis.

3. Parodą organizuoja Klaipėdos lopšelis-darželis „Berželis“ (Mogiliovo g. 2, Klaipėda, el. p. [info@berzelisklaipeda.lt](mailto:info@berzelisklaipeda.lt)):

3.1. parodos koordinatorė – Klaipėdos lopšelio-darželio „Berželis“ ikimokyklinio ugdymo mokytoja metodininkė, laikinai pavaduojanti direktoriaus pavaduotoją ugdymui Simona Petrauskė, el. p. [sandruskaite@gmail.com](mailto:sandruskaite@gmail.com).

3.2. parodos organizatoriai – Klaipėdos lopšelio-darželio „Berželis“ ikimokyklinio ugdymo mokytojos Milda Liutikienė ir Lina Šimkevičienė, priešmokyklinio ugdymo mokytojos metodininkės Laima Radzevičienė ir Gintarė Mušinskienė.

4. Parodos nuostatai skelbiami Klaipėdos lopšelio-darželio „Berželis“ interneto svetainėje [www.berzelisklaipeda.lt](http://www.berzelisklaipeda.lt), Facebook socialiniuose tinklalapiuose:

<https://www.facebook.com/berzelisklaipeda>,

<https://www.facebook.com/groups/816796129399243/>.

**II SKYRIUS**

**PROJEKTO TIKSLAS IR UŽDAVINIAI**

6. Tikslas – skatinti vaikų ir jų šeimos narių ekologinį sąmoningumą, įtraukiant į aktyvią kūrybinę, meninę veiklą, panaudojant antrines žaliavas.

7. Uždaviniai:

7.1. gilinti vaikų žinias ir supratimą apie antrinių žaliavų perdirbimą, jų panaudojimą;

7.2. plėtoti vaikų kūrybines galias, vaizduotę, fantaziją;

7.3. siekti, kad vaikai išgyventų kūrybinį džiaugsmą;

7.4. įtraukti tėvus į kūrybinį procesą;

7.5. skatinti bendravimą ir bendradarbiavimą tarp ugdymo įstaigų.

**III SKYRIUS**

**DALYVIAI, PROJEKTO ORGANIZAVIMAS IR TRUKMĖ**

8. Parodos dalyviai – Lietuvos Respublikos ikimokyklinio ir priešmokyklinio ugdymo įstaigų ugdytiniai, jų tėveliai ir pedagogai.

9. Parodos dalyviai siunčia kūrybinio darbelio nuotraukas (1-2 kokybiškas) su prierašu „Įstaigos pavadinimas, grupės pavadinimas, pedagogo vardas ir pavardė, vaiko vardas (vaiko amžius)“ į uždarą Facebook socialinio tinklalapio grupę – <https://www.facebook.com/groups/816796129399243/> **iki 2022 m. gruodžio 19 d.**

10. Parodos metu gautos kūrybinių darbų nuotraukos bus eksponuojamos virtualioje knygoje, įstaigos Facebook socialiniame tinklalapyje nuo 2022 m. gruodžio 21 d. iki 2023 m. sausio 16 d.

**IV SKYRIUS**

**PARODOS VEIKLA**

11. Kūrybiškai **panaudojant antrines žaliavas sukurti erdvines Kalėdines eglutes**. Panaudojant inovatyvius sprendimus – statybinės atliekos, polistireno gabalai ir kitos medžiagos gali virsti Kalėdinėmis eglutėmis, prie kurių puikiai dera žaisliukai iš varžtų, veržlių, sidabru padengtų plastiko butelių, laikraščių, virvelių, kurios gali virsti girliandomis ir t.t.

**V SKYRIUS**

**BAIGIAMOSIOS NUOSTATOS**

12. Visiems parodos dalyviams bus skiriami Klaipėdos lopšelio-darželio „Berželis“ direktoriaus padėkos raštai, mokytojams – pažyma apie dalyvavimą parodoje ir nuoroda į virtualią knygą, kurios bus įkeltos į uždarą Facebook socialinio tinklalapio grupę <https://www.facebook.com/groups/816796129399243/> .

13. Organizatoriai pasilieka teisę dalyvių nuotraukas publikuoti savo nuožiūra.

14. Darbų autoriai, pateikdami nuotraukas su kūrybiniais darbais, tampa parodos dalyviais ir sutinka, kad:

14.1. pateiktos nuotraukos gali būti neatlygintinai ir be apribojimų naudojamos projekto sklaidos tikslais;

14.2. nuotraukos eksponuojamos parodose be papildomo autoriaus sutikimo;

14.3. nuotraukos skelbiamos organizuojančios įstaigos svetainėje, socialiniuose tinkluose;

14.4 nuotraukų autoriai, pagal galiojančius teisės aktus, atsako už autorių teisių pažeidimus. Pateikdami kūrybinių darbų nuotraukas parodai, jie patvirtina, kad yra šių nuotraukų autoriai.

15. Papildoma informacija teikiama tel. +370 604 39638 (Milda Liutikienė).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_